open-index/open-wikipedia-markdown huggingface dataset:
มณฑลทหารบก

**มณฑลทหารบก** เป็นการจัดแบ่งเขตการปกครองทางทหารบก เพื่อความสะดวกในการปฏิบัติกิจการทางทหาร เช่น การเรียกพล การระดมพล การเกณฑ์ทหาร เป็นต้น แต่เดิมมีการจัดแบ่งเขตการปกครองออกเป็น **จังหวัดทหารบก** ขึ้นตรงต่อมณฑลทหารบกด้วย แต่ต่อมาในปี พ.ศ. 2558 ได้มีการยกเลิกการจัดแบ่งเขตจังหวัดทหารบก และให้จัดตั้งเป็นมณฑลทหารบกเพียงชั้นเดียว

## หน้าที่ของจังหวัดทหารบก
ก่อนจะมีการยกเลิกการจัดแบ่งเขตการปกครองเป็นจังหวัดทหารบก ได้มีการจัดแบ่งหน้าที่ของมณฑลทหารบก และจังหวัดทหารบก ไว้ดังนี้
* ภารกิจของมณฑลทหารบก
** บังคับบัญชาจังหวัดทหารบกและกำลังประจำถิ่นของกองทัพบก ตามที่กระทรวงกลาโหมกำหนด 
** รักษาความสงบเรียบร้อยในเขตพื้นที่ รวมทั้งการศาลทหาร การคดีและการเรือนจำ
** ดำเนินการสัสดี การเกณฑ์ช่วยราชการทหาร และการระดมสรรพกำลังในเขตพื้นที่
** สนับสนุนหน่วยทหารที่อยู่ในเขตพื้นที่ 
** ดำเนินการตามแผนยุทธศาสตร์การต่อสู้เบ็ดเสร็จ เพื่อรักษาความสงบภายใน และการป้องกันประเทศ
* ภารกิจของจังหวัดทหารบก
** การบังคับบัญชากำลังประจำถิ่นของกองทัพบกตามที่กระทรวงกลาโหมกำหนด
** รักษาความสงบเรียบร้อยในพื้นที่ รวมทั้งการศาลทหาร การคดี และการเรือนจำ
** ดำเนินการระดมสรรพกำลังในพื้นที่
** สนับสนุนหน่วยทหารในเขตพื้นที่
** ดำเนินการตามแผนยุทธศาสตร์การต่อสู้เบ็ดเสร็จ เพื่อรักษาความสงบภายในและการป้องกันประเทศ

ต่อมาในปี พ.ศ. 2558 ได้มีการจัดกำหนดหน้าที่และเขตพื้นที่ของมณฑลทหารบกขึ้นใหม่ โดยมีหน้าที่ดังนี้
* บังคับบัญชากำลังประจำถิ่นของกองทัพบก ตามที่กระทรวงกลาโหมกำหนด 
* รักษาความสงบเรียบร้อยในเขตพื้นที่ รวมทั้งการศาลทหาร การคดี การช่วยดำเนินการคุ้มครองพยานในคดีอาญา และการเรือนจำ 
* ดำเนินการสัสดี การเกณฑ์ช่วยราชการทหาร และการระดมสรรพกำลังในเขตพื้นที่ 
* สนับสนุนหน่วยทหารที่อยู่ในเขตพื้นที่ 
* ดำเนินการตามแผนยุทธศาสตร์การต่อสู้เบ็ดเสร็จ เพื่อรักษาความสงบภายใน และการป้องกันประเทศ

## การจัดหน่วย
จัดตามกองทัพภาคฯ มณฑลทหารบก และจังหวัดทหารบก ดังนี้

### ก่อน พ.ศ. 2558

#### กองทัพภาคที่ 2

#### กองทัพภาคที่ 3

#### กองทัพภาคที่ 4

### ตั้งแต่ พ.ศ. 2558

## อ้างอิง

* ราจกิจจานุเบกษา กฎกระทรวงกำหนดส่วนราชการที่ขึ้นต่อกองทัพภาคและเขตพื้นที่ของมณฑลทหารบกและจังหวัดทหารบก พ.ศ. ๒๕๕๒

หมวดหมู่:หน่วยการบริหารของประเทศไทย
หมวดหมู่:กองทัพบกไทย
สหภาพรักชาติแห่งเคอร์ดิสถาน

**สหภาพรักชาติแห่งเคอร์ดิสถาน** (Patriotic Union of Kurdistan; ภาษาเคิร์ด: Yekîtî Nîştimanî Kurdistan) ก่อตั้งเมื่อ พ.ศ. 2518 เป็นพรรคการเมืองของชาวเคิร์ดในเคอร์ดิสถานของอิรัก

## การปฏิบัติงาน

สหภาพรักชาติแห่งเคอร์ดิสถานกล่าวอ้างว่าพรรคตนทำงานเพื่อการรักษาอัตลักษณ์ของตนเอง สิทธิมนุษยชน ประชาธิปไตย และสันติภาพของชาวเคิร์ดในอิรัก

## ผู้นำ

เลขาธิการทั่วไปคือ ยาลัล ตาลาบานี ซึ่งเป็นประธานาธิบดีคนปัจจุบันของอิรัก นโยบายของสหภาพรักชาติแห่งเคอร์ดิสถานและการตัดสินใจรวมอยู่ในคณะกรรมการของพรรค

## ประวัติ

สหภาพรักชาติแห่งเคอร์ดิสถานเป็นการรวมตัวกันของกลุ่มการเมืองห้ากลุ่มโดยมี ยาลัล ตาลาบานี เป็นผู้นำ ได้รับการสนับสนุนจากชาวชนบทในเคอร์ดิสถานของอิรัก เริ่มต้น พรรคนี้เป็นขบวนการทางการเมืองฝ่ายซ้าย และปัจจุบันกลายเป็นพรรคสังคมนิยมประชาธิปไตย และเป็นสมาชิกของกลุ่มสังคมนิยมนานาชาติ

ผลจากการเลือกตั้งแสดงให้เห็นว่า ผู้สนับสนุนสหภาพรักชาติแห่งเคอร์ดิสถานส่วนใหญ่อยู่ทางใต้ของเคอร์ดิสถานแห่งอิรัก ตั้งแต่สงครามอ่าวเปอร์เซียครั้งแรก สหภาพรักชาติแห่งเคอร์ดิสถานมีส่วนร่วมในการบริหารเคอร์ดิสถานแห่งอิรักภาคเหนือร่วมกับพรรคประชาธิปไตยเคอร์ดิสถานแต่ก็มีความขัดแย้งระหว่างกันอยู่ โดยในบริเวณดังกล่าวมีการแบ่งเขตอิทธิพลของทั้งสองพรรคอย่างชัดเจน

## กิจกรรมปัจจุบัน

สหภาพรักชาติแห่งเคอร์ดิสถานรวมกับพรรคประชาธิปไตยเคอร์ดิสถานและพรรคที่เล็กกว่าอื่นๆ จัดตั้งเป็นพันธมิตรรักชาติประชาธิปไตยแห่งเคอร์ดิสถานเพื่อเข้าร่วมในกิจกรรมการเลือกตั้งระดับชาติของอิรัก พ.ศ. 2548 กลุ่มชาวเคิร์ดที่รวมกันนี้ได้คะแนนเสียง 25.6% ของการเลือกตั้งครั้งแรกหลังยุคของซัดดัม ฮุสเซน เมื่อ 31 มกราคม พ.ศ. 2548 ยาลัล ตาลาบานี ได้เป็นประธานาธิบดีของอิรัก ต่อมาได้มีการรวมเป็นพันธมิตรกับพรรคประชาธิปไตยเคอร์ดิสถานเพื่อให้การบริหารเคอร์ดิสถานของอิรักเป็นไปอย่างมีประสิทธิภาพ
## แหล่งข้อมูลอื่น
*Patriotic Union of Kurdistan Official website. 
*BBC Profile
*German-kurdish homepage for politics and culture 
*Patriotic Union Of Kurdistan: Structure 
*Terrorism Knowledge Database
*Blasts Target Iraq's Kurdish Parties
*Iraq Kurdish Party Office Bombed 
* PUK Zakho’s 36th Branch Web site 

หมวดหมู่:ขบวนการทางการเมืองในประเทศอิรัก
หมวดหมู่:พรรคประชาธิปไตยสังคมนิยมในทวีปเอเชีย
วัดอุทุมพร

**วัดอุทุมพร** สามารถหมายถึง

* วัดอุทุมพร ตำบลนาบ่อคำ/ท่าขุนราม อำเภอเมือง จังหวัดกำแพงเพชร
* วัดอุทุมพร ตำบลท่ากระเสริม อำเภอน้ำพอง จังหวัดขอนแก่น
* วัดอุทุมพร ตำบลผักขะ  อำเภอวัฒนานคร จังหวัดสระแก้ว
* วัดอุทุมพร ตำบลเมืองลิ่ง อำเภอจอมพระ จังหวัดสุรินทร์
* วัดอุทุมพร ตำบลทุ่งมน อำเภอปราสาท จังหวัดสุรินทร์
* วัดอุทุมพร ตำบลบ้านเดื่อ อำเภอเมือง จังหวัดหนองคาย
* วัดอุทุมพร ตำบลจุมพล อำเภอโพนพิสัย จังหวัดหนองคาย
* วัดอุทุมพร (อุทุมพรน้ำเขียว) ตำบลน้ำเขียว อำเภอรัตนบุรี จังหวัดสุรินทร์

อุทุมพร
เดอะเลกาซี

**เดอะเลกาซี** (The Legacy) เป็นกลุ่มนักมวยปล้ำฝ่ายอธรรมของ WWE โดยปล้ำอยู่ที่ศึกรอว์ ซึ่งกลุ่มนี้นำโดยแรนดี ออร์ตัน และสมาชิกของกลุ่มประกอบด้วยคู่แท็กทีม โคดี โรดส์ และเท็ด ดีบีอาซี จูเนียร์ ซึ่งก่อนหน้านั้นโคดีได้หักหลังฮาร์ดคอร์ ฮอลลี อดีตคู่ทีมและมารวมทีมใหม่กับเท็ดกลายเป็นเดอะไพรซ์เลส ต่อมาออร์ตันได้มาชักชวนให้รวมกันใหม่กลายเป็นเลกาซีในที่สุด ต่อมาออร์ตันได้เป็นผู้ชนะรอยัลรัมเบิล (2009) ซึ่งมีสิทธิ์ชิงแชมป์โลกในเรสเซิลเมเนีย ครั้งที่ 25 ทริปเปิลเอช ซึ่งเป็นแชมป์ WWEและเป็นลูกเขยของตระกูลแม็กแมนรอคอยการแก้แค้นให้พ่อตาจึงท้าให้ออร์ตันชิงแชมป์กับเขาในเรสเซิลเมเนีย 25 ผลสรุปคือทริปเปิลเอชจัดการออร์ตันด้วยค้อนปอนด์ และท่าไม้ตาย Pegdigree ทำให้ออร์ตันพ่ายแพ้อย่างหมดรูป จนกระทั่งแบคแลช (2009)ออร์ตันมีโอกาสชิงแชมป์แบบแท็กทีม 6 คน โดยออร์ตันจับคู่กับโคดีและเท็ด เจอกับทริปเปิลเอช, บาทิสตา และเชน แม็กแมน ผลปรากฏว่าออร์ตันได้เล่นงานทริปเปิลเอชด้วยท่าไม้ตาย RKO และพันซ์คิก สามารถคว้าแชมป์กลับมาครองได้สำเร็จ หลังจากนั้นออร์ตันเสียแชมป์ให้จอห์น ซีนาและก็โทษโคดีกับเท็ดที่เป็นต้นเหตุที่ทำให้เขาแพ้ต่อซีนาถึง3ครั้ง ในรอยัลรัมเบิล (2010) ออร์ตันได้ขอท้าชิงแชมป์ WWE กับเชมัส ผลสรุปคือเชมัสถูกลอบทำร้ายโดยโคดี ทำให้ออร์ตันแพ้ฟาล์วแต่ไม่ได้แชมป์ ต่อมาออร์ตันได้แตกกลุ่มกับเลกาซีและเจอกันแบบ 3 เส้าในเรสเซิลเมเนีย ครั้งที่ 26 ผลสรุปคือออร์ตันจัดการทั้งโคดีและเท็ดเอาชนะไปเป็นการยุติบทบาทเลกาซี

## ในมวยปล้ำ
[thumb|180px|ออร์ตันกับ[แชมป์ WWE]]
* **Orton's finishing moves**
** *RKO* (Jumping cutter)
** Running punt to an opponent's head
* **Rhodes's finishing moves**
** *Cross Rhodes* (Rolling cutter)
** *Silver Spoon DDT* (Flowing DDT)
* **DiBiase's finishing moves**
*** Dream Crusher* (Cobra clutch legsweep)
** *Dream Street* (Cobra clutch slam)
* **[[Music in professional wrestling|Entrance themes]]**
** "" by Rich Luzzi and Jim Johnston
** "" by Jim Johnston (Rhodes and DiBiase)
** "It's a New Day" by Adelitas Way (Rhodes and DiBiase)

## ผลงาน
* **[[WWE|World Wrestling Entertainment]]**
** WWE Championship (3 times) – Orton
** WWE Intercontinental Championship (1 time) – Rhodes
** World Tag Team Championship (2 times) – DiBiase and Rhodes
** Royal Rumble (2009) – Orton

## อ้างอิง

## แหล่งข้อมูลอื่น
* Randy Orton's WWE profile
* Cody Rhodes's WWE profile
* Ted DiBiase's WWE profile

หมวดหมู่:กลุ่มนักมวยปล้ำของเวิลด์เรสต์ลิงเอ็นเตอร์เทนเมนต์
วัดชัยชนะสงคราม (แก้ความกำกวม)

**วัดชัยชนะสงคราม** สามารถหมายถึง

* วัดชนะสงครามราชวรมหาวิหาร  แขวงชนะสงคราม เขตพระนคร กรุงเทพมหานคร 
* วัดชัยชนะสงคราม แขวงสัมพันธวงศ์ เขตสัมพันธวงศ์ กรุงเทพมหานคร
* วัดชัยชนะสงคราม ตำบลบ้านแท่น อำเภอบ้านแท่น จังหวัดชัยภูมิ
* วัดชัยชนะสงคราม ตำบลเชียงเงิน อำเภอเมืองตาก จังหวัดตาก
* วัดชัยชนะสงคราม ตำบลคูหาสวรรค์ อำเภอเมืองพัทลุง จังหวัดพัทลุง
* วัดชัยชนะสงคราม ตำบลควนลัง อำเภอหาดใหญ่ จังหวัดสงขลา

ชัยชนะสงคราม
ยอตตะไบต์

**ยอตตะไบต์** (Yottabyte) หรือ **ยอตตาไบต์** ใช้ตัวย่อว่า YB เป็นหน่วยวัดขนาดของข้อมูลในคอมพิวเตอร์ เช่น ใช้เป็นหน่วยวัดความจุของหน่วยความจำหรือฮาร์ดดิสก์

ยอตตะไบต์ มีขนาดอ้างอิงคร่าวๆ คือ 
* 1 YB = 1,000,000,000,000,000,000,000,000 ไบต์ (หนึ่งล้านล้านล้านล้านไบต์) ใช้ในหน่วยความจำของคอมพิวเตอร์ และในวิศวกรรมสื่อสาร 
* หรือเทียบเท่าได้กับ 1,024 ZB = 1 YB

หมวดหมู่:หน่วยสารสนเทศ
ภาษาอาหรับเอเชียกลาง

**ภาษาอาหรับเอเชียกลาง** (; ) เป็นสำเนียงของภาษาอาหรับที่ใช้พูดในอุซเบกิสถานและทาจิกิสถาน ปัจจุบันเป็นภาษาที่ใกล้ตายแล้ว เคยใช้พูดระหว่างชุมชนชาวอาหรับและเผ่าต่างๆในเอเชียกลาง ที่อยู่ในซามาร์คันด์ บูคารา กิซกวาดัรยา สุรคันดัรยา (ปัจจุบันอยู่ในอุซเบกิสถาน) และคัตลอน (ปัจจุบันอยู่ในทาจิกิสถาน) รวมไปถึงอัฟกานิสถาน

การอพยพเข้าสู่เอเชียกลางของชาวอาหรับครั้งแรกเมื่อราวพุทธศตวรรษที่ 13 ซึ่งเป็นช่วงที่มีการแพร่ขยายของศาสนาอิสลามภาษาอาหรับกลายเป็นภาษาทั่วไปทางด้านวิทยาศาสตร์และวรรณคดีอย่างรวดเร็วด้วยอิทธิพลของศาสนาอิสลาม ชาวอาหรับในเอเชียกลางส่วนใหญ่จะแยกตัวอยู่อย่างโดดเดี่วและไม่แต่งงานข้ามเผ่า ทำให้ภาษาของพวกเขายังคงอยู่มาจนถึงพุทธศตวรรษที่ 25 เมื่อราว พ.ศ. 2423 ชาวอาหรับส่วนใหญ่อพยพจากบริเวณที่เป็นประเทศอุซเบกิสถานและทาจิกิสถานในปัจจุบันไปยังภาคเหนือของอัฟกานิสถาน ซึ่งเป็นผลมาจากการรุกรานของรัสเซีย ชาวอาหรับเหล่านี้ ปัจจุบันไม่พูดภาษาอาหรับแต่หันมาพูดภาษาดารีหรือภาษาอุซเบก.ในยุคที่ได้รับอิทธิพลจากโซเวียต โดยชาวอาหรับเหล่านี้ปรับตัวให้เข้ากับชาวพื้นเมืองมากขึ้น เมื่อ พ.ศ. 2502 พบว่าชาวอาหรับเพียง 34%ที่ยังถือว่าภาษาอาหรับเป็นภาษาแม่ ส่วนใหญ่ถือว่าตนใช้ภาษาอุซเบกหรือภาษาทาจิกเป็นภาษาแม่

ปัจจุบัน ภาษาอาหรับเอเชียกลางที่ได้รับอิทธิพลจากภาษาท้องถิ่นมากทั้งทางด้านสัทวิทยา คำศัพท์และการเรียงประโยค ยังเหลือผู้พูดเพียง 5 หมู่บ้านในอุซเบกิสถาน แบ่งได้เป็น 2 สำเนียงคือ สำเนียงบูคาเรีย ได้รับอิทธิพลจากภาษาทาจิก และสำเนียงกวาซกาดาร์ยาวี ได้รับอิทธิพลจากภาษากลุ่มเตอร์กิก ทั้งสองสำเนียงนี้ไม่เข้าใจซึ่งกันและกัน ในทาจิกิสถาน มีผู้พูดภาษาอาหรับเอเชียกลาง 35.7% ของชาวอาหรับทั้งหมด ส่วนใหญ่หันไปพูดภาษาทาจิก

## อ้างอิง

อาหรับเอเชียกลาง
อาหรับเอเชียกลาง
ยัง ยง-อึน

**ยัง ยง-อึน** (; ; เกิด 15 มกราคม ค.ศ. 1972)  นักกอล์ฟอาชีพชาวเกาหลีใต้ ปัจจุบันเล่นอยู่ในพีจีเอทัวร์  โดยชนะเลิศในการแข่งขันพีจีเอทัวร์มาแล้ว 2 ครั้ง คือรายการฮอนด้า คลาสสิก ปี 2009 ที่ฟลอริดา สหรัฐอเมริกา และยูเอสพีจีเอ (พีจีเอ แชมเปียนชิป) ประจำปี 2009 ที่มินนีโซตา  

ยัง ยง-อึนเป็นนักกอล์ฟอาชีพชายชาวเกาหลีคนที่สอง ที่ชนะเลิศพีจีเอทัวร์ ต่อจากชเว กย็อง-จู และเป็นนักกอล์ฟชาวเอเชียคนแรก ที่ชนะเลิศรายการเมเจอร์ โดยเอาชนะไทเกอร์ วูดส์ ในรอบสุดท้ายเมื่อวันที่ 16 สิงหาคม ค.ศ. 2009 ถึง 3 สโตรก

## แหล่งข้อมูลอื่น
* Profile on the Japan Golf Tour's official site 
* Profile on the PGA Tour's official site 
* Profile on the European Tour's official site 

หมวดหมู่:บุคคลที่ยังมีชีวิตอยู่
หมวดหมู่:นักกอล์ฟชาวเกาหลีใต้
หมวดหมู่:บุคคลจากจังหวัดเชจู
หมวดหมู่:พุทธศาสนิกชนชาวเกาหลีใต้
เกษม จันทร์แก้ว

ศาสตราจารย์เกียรติคุณ **เกษม จันทร์แก้ว** (เกิด 23 เมษายน พ.ศ. 2481) ปัจจุบันดำรงตำแหน่งองคมนตรี อดีตอธิบดีกรมป่าไม้ อดีตที่ปรึกษานายกรัฐมนตรีในรัฐบาลพลเอก เปรม ติณสูลานนท์ อดีตหัวหน้าภาควิชา คณบดี อดีตรองอธิการบดีมหาวิทยาลัยเกษตรศาสตร์

## ประวัติ
เกษมจบชั้นประถมศึกษาจากโรงเรียนประชาบาลวัดตลิ่งชันใน พ.ศ. 2490 จบชั้นมัธยมศึกษาปีที่ 6 จากโรงเรียนวัดมกุฏกษัตริยารามใน พ.ศ. 2498 จบชั้นเตรียมอุดมศึกษาจากโรงเรียนทวีธาภิเศกใน พ.ศ. 2500 สำเร็จปริญญาตรีวนศาสตรบัณฑิต (เกียรตินิยม) จากมหาวิทยาลัยเกษตรศาสตร์ ใน พ.ศ. 2506 สำเร็จปริญญาโทสาขา Watershed Management จากมหาวิทยาลัยโคโลราโดเมื่อ พ.ศ. 2508 และสำเร็จปริญญาเอกในสาขา Forest Hydrology จากมหาวิทยาลัยวอชิงตันใน พ.ศ. 2518

หลังจบการศึกษา เกษมเข้าเป็นอาจารย์ที่คณะวนศาสตร์ มหาวิทยาลัยเกษตรศาสตร์ ตั้งแต่ พ.ศ. 2509 จนเกษียณอายุราชการ เกษมยังเคยเป็นผู้อำนวยการโครงการศึกษาวิจัยและพัฒนาสิ่งแวดล้อมแหลมผักเบี้ย อันเนื่องมาจากพระราชดำริ ตำบลแหลมผักเบี้ย อำเภอบ้านแหลม จังหวัดเพชรบุรี, คณบดีวิทยาลัยสิ่งแวดล้อม มหาวิทยาลัยเกษตรศาสตร์, ผู้ทรงคุณวุฒิประจำคณะสิ่งแวดล้อม มหาวิทยาลัยเกษตรศาสตร์, อาจารย์พิเศษทั้งในมหาวิทยาลัยเกษตรศาสตร์และภายนอก, ผู้ทรงคุณวุฒิหลายมหาวิทยาลัย, และนายกสภามหาวิทยาลัยราชภัฏอุตรดิตถ์ จนครบวาระในเดือนสิงหาคม พ.ศ. 2560, มหาวิทยาลัยราชภัฏกำแพงเพชร และมหาวิทยาลัยราชภัฏสุรินทร์

ผลงานของเกษมส่วนใหญ่เป็นด้านวิทยาศาสตร์สิ่งแวดล้อม ที่สำคัญ คือ งานวิจัยการจัดการลุ่มน้ำและวิทยาศาสตร์สิ่งแวดล้อม นอกจากนี้ เกษมยังได้รับรางวัลนักวิทยาศาสตร์การเกษตรดีเด่นสองสมัย (พ.ศ. 2536 และ พ.ศ. 2539) จากสมาคมวิทยาศาสตร์การเกษตรแห่งประเทศไทยในพระบรมราชูปถัมภ์ และมูลนิธิวิทยาศาสตร์การเกษตรแห่งประเทศไทย

## เครื่องราชอิสริยาภรณ์

## อ้างอิง

หมวดหมู่:องคมนตรีในรัชกาลที่ 10
หมวดหมู่:นักวิชาการจากจังหวัดสุโขทัย
หมวดหมู่:ข้าราชการพลเรือนชาวไทย
หมวดหมู่:อธิบดีกรมป่าไม้
หมวดหมู่:อาจารย์คณะเกษตรศาสตร์
หมวดหมู่:ศาสตราจารย์
หมวดหมู่:นักวิทยาศาสตร์ชาวไทย
หมวดหมู่:บุคคลจากโรงเรียนทวีธาภิเศก
หมวดหมู่:บุคคลจากคณะวนศาสตร์ มหาวิทยาลัยเกษตรศาสตร์
หมวดหมู่:บุคคลจากคณะสิ่งแวดล้อม มหาวิทยาลัยเกษตรศาสตร์
หมวดหมู่:ศิษย์เก่าจากมหาวิทยาลัยโคโลราโด
หมวดหมู่:บุคคลจากมหาวิทยาลัยวอชิงตัน
หมวดหมู่:บุคคลจากมหาวิทยาลัยราชภัฏอุตรดิตถ์
หมวดหมู่:บุคคลจากมหาวิทยาลัยราชภัฏกำแพงเพชร
หมวดหมู่:บุคคลจากมหาวิทยาลัยราชภัฏสุรินทร์
หมวดหมู่:ผู้ได้รับเครื่องราชอิสริยาภรณ์ ม.ป.ช.
หมวดหมู่:ผู้ได้รับเครื่องราชอิสริยาภรณ์ ม.ว.ม.
หมวดหมู่:ผู้ได้รับเครื่องราชอิสริยาภรณ์ ท.จ.ว. (ฝ่ายหน้า)
หมวดหมู่:ผู้ได้รับเหรียญจักรพรรดิมาลา
หมวดหมู่:นายกสภาสถาบันอุดมศึกษาในประเทศไทย
การเผาไหม้

thumb|การเผาไหม้
**การเผาไหม้ (Combustion)** เป็นปฏิกิริยาเคมีระหว่างเชื้อเพลิงและออกซิเจนซึ่งให้พลังงานความร้อนและแสงสว่างออกมา (Exothermic) การเผาไหม้แบ่งออกเป็นสองลักษณะคือ การเผาไหม้แบบมีเปลว (Flammable) และการเผาไหม้แบบไม่มีเปลว (Non-Flammable) การเผาไหม้แบบมีเปลวแบ่งออกเป็นสองลักษณะคือ เปลวไฟแบบแพร่ (Diffusion flame) และเปลวไฟแบบผสมก่อน  (Pre-mixed flame) การเผาไหม้แบบไม่มีเปลวก็แบ่งออกเป็นสองลักษณะคือแบบเผาคุ (Smoldering combustion) และแบบลุกไหม้ได้ด้วยตนเอง (Spontaneous combustion)

## เชื้อเพลิงชีวมวลประกอบด้วยธาตุต่างๆ

เชื้อเพลิงชีวมวลประกอบด้วยธาตุต่างๆ ดังนี้ คือคาร์บอน (C) ออกซิเจน (O) ไฮโดรเจน (H) และธาตุอื่นๆ ที่สำคัญได้แก่
* ไนโตรเจน (N)
* ซัลเฟอร์ (S)

เนื่องจากจะทำให้เกิดก๊าซไนโตรเจนออกไซด์ (NOX) และซัลเฟอร์ไดออกไซด์ (SO2) ซึ่งเป็นก๊าซที่มีผลกระทบต่อสิ่งแวดล้อม เมื่อเกิดการเผาไหม้ที่อุณหภูมิที่เหมาะสม เมื่อนำเชื้อเพลิงชีวมวลมาเผาไหม้จะมีขั้นตอนการเกิดปฏิกิริยาดังนี้

* 2C + O2 --> 2CO + 110,380 kj/kg-mol
* 2CO + O2 --> 2CO2+ 283,180 kj/kg-mol
* 2H2 + O2 --> 2H2O+ 286,470 kj/kg-mol
* S + O2 --> SO2 + ความร้อน
* N + O2 --> NO2 + ความร้อน
## เมื่อเกิดการเผาไหม้จะเกิดสารตัวใหม่ขึ้นมามีดังนี้
1.แก๊สคาร์บอนไดออกไซด์

2.นํ้าหรือไอระเหยในอากาศ

3 ควัน

## อ้างอิง

* http://www.dede.go.th/dede/index.php?id=444 
* http://guru.sanook.com/picfront/main/2405__31122006101311.jpg

หมวดหมู่:วิทยาศาสตร์
หมวดหมู่:การเผาไหม้
ผลงานเพลงของเกิลส์เจเนอเรชัน

**รายชื่อผลงาน**ของเกิร์ลกรุปจากเกาหลีใต้ **[[เกิลส์เจเนอเรชัน]]** (; So Nyeo Shi Dae, SNSD) โดยเข้าสู่ธุรกิจดนตรีตั้งแต่การเปิดตัวในกลางปี ค.ศ. 2007 พวกเธอได้ออกผลงานอัลบั้มเต็ม 7 อัลบั้ม (ภาษาเกาหลี 4 อัลบั้ม และภาษาญี่ปุ่น 3 อัลบั้ม) มินิอัลบั้ม 4 อัลบั้ม และอัลบั้มรีแพกเก็จ 3 อัลบั้ม (ภาษาเกาหลี 2 อัลบั้ม และภาษาญี่ปุ่น 1 อัลบั้ม) นอกจากนี้ ยังร่วมร้องเพลงประกอบละครเกาหลีใต้จำนวนมาก และได้เป็นส่วนหนึ่งของ อัลบั้ม SM Town Winter Vacation *[[2007 วินเทอร์เอสเอ็มทาวน์ – โอนลีเลิฟ|2007 Winter SM Town - Only Love]]* ร่วมกับศิลปินของค่าย SM Entertainment คนอื่น เพลงเปิดตัวของเกิลส์เจเนอเรชัน คือ "Into The New World" () โดยวางจำหน่ายใน ค.ศ. 2007

อัลบั้มของเกิลส์เจเนอเรชันสามารถทำยอดขายได้มากกว่า 100,000 ชุด โดยเป็นเกิร์ลกรุปวงแรกที่ทำสถิตินี้ได้ในอุตสาหกรรมเกาหลีใต้ในระยะเวลามากกว่า 6 ปี

## อัลบั้ม

### สตูดิโออัลบั้ม

### อัลบั้มรีแพ็กเกจ

### มินิอัลบั้ม (อีพี)

### ซิงเกิลอัลบั้ม

### อัลบั้มบันทึกการแสดงสด

### อัลบั้มรวมเพลง

## ซิงเกิล
### ซิงเกิลเกาหลี

#### ซิงเกิลประชาสัมพันธ์

### ซิงเกิลญี่ปุ่น

### เพลงประกอบละคร/ภาพยนตร์

### Featuring and duets

#### Featuring Narration
ท่อน Narration เป็นท่อนพูดหรือร้องสั้นๆ เพื่อนำเข้าเพลง หรืออยู่ระหว่างเพลง

### เพลงพิเศษ

## ผลงานเพลงญี่ปุ่น

## ผลงานเพลงก่อนเดบิวต์

## DVD

## เรียลลิตี้โชว์ / วาไรตี้โชว์

## การแสดง
### ละคร

### ภาพยนตร์

### ละครเวที

### มิวสิกวีดีโอ
มิวสิกวีดีโอของศิลปินอื่น ที่สมาชิก SNSD ไปร่วมแสดง

### นักพากย์
เสียงพากย์ที่สมาชิก SNSD ไปร่วมเป็นนักพากย์เสียง

## พิธีกร

## ดีเจ

## คอนเสิร์ตเดี่ยว

## Photobook

## อ้างอิง

## แหล่งข้อมูลอื่น
* เว็บไซต์อย่างเป็นทางการ  
* เว็บบอร์ดแฟนคลับไทย 
* เว็บบอร์ดแฟนคลับ

ผลงานเพลง
หมวดหมู่:ผลงานของศิลปินเกาหลีใต้
หมวดหมู่:ผลงานเพลงกลุ่มดนตรีเคป็อป
มันต้องถอน

**"มันต้องถอน"** เป็นเพลงที่ขับร้องโดยปอยฝ้าย มาลัยพร จากผลงานอัลบั้มชุด *มันต้องถอน* ประพันธ์เพลงโดย อ.สัญญาลักษณ์ ดอนศรี โดยเพลงนี้ปอยฝ้ายเข้ามาหาสัญลักษณ์ขอให้เขียนเพลงให้เขา ซึ่งสัญลักษณ์ก็ได้เขียนให้ 2 เพลงคือ "มันต้องถอน" และ "อ้ายอยากรับผิดชอบ" ซึ่งเป็น 2 เพลงสุดท้ายที่เพิ่มเข้าในอัลบั้ม

เพลงสื่อความหมายมองมุมกลับ เมาแล้วต้องถอน คือต้องกินเหล้าให้ตื่น ตรงข้ามกับปลุก คือล้มตัวลงนอนหลังเมา เพลงนี้ได้รับกระแสนิยม ติดปากไปทั่ว มีการใช้คำภาษาอีสานที่แปลกหู โดยเฉพาะคำว่า ”งึกงึกงักงัก” ที่มีความหมายคือเมาประคองตัวไม่ได้ และคำว่า  “โชงโล่งเซงเลง” คืออาการสะลึมสะลือ

เพลง "มันต้องถอน" ยังได้รับรางวัลเพลงลูกทุ่งยอดนิยม จากสตาร์เอนเตอร์เทนเมนต์อวอร์ดส 2008 ครั้งที่ 7

มิวสิกวิดีโอเพลง "มันต้องถอน" เผยแพร่ทางโทรทัศน์ครั้งแรกเมื่อกลางปี พ.ศ. 2551

## อ้างอิง

หมวดหมู่:เพลงลูกทุ่ง 
หมวดหมู่:ซิงเกิลในปี พ.ศ. 2551
หมวดหมู่:เพลงในปี พ.ศ. 2551
อเมริกันอินเดียน

**อเมริกันอินเดียน** อาจหมายถึง

* กลุ่มชนพื้นเมืองอเมริกันในสหรัฐอเมริกา (Native Americans in the United States)
* ชนพื้นเมืองในทวีปอเมริกา (Indigenous people of the Americas) 
* อเมริกันอินเดียนในสหรัฐอเมริกา (American Indians in the United States)
* ชาวอเมริกันอินเดียนผิวดำ (Black Indians in the United States)
* อินเดียนอเมริกัน (Indian American)ชาวอินเดียในสหรัฐอเมริกาที่สืบเชื้อสายมาจากชาวอินเดียในประเทศอินเดีย
* อเมริกันในอินเดีย (Americans in India)

หมวดหมู่:อเมริกันอินเดียน
ดาวมหาลัย

**"ดาวมหาลัย"** เป็นเพลงลูกทุ่ง หมอลำ ขับร้องโดยสาวมาด เมกะแดนซ์ ประพันธ์เนื้อเพลงโดยครูเพลง สัญลักษณ์ ดอนศรี และดนตรีโดยสรพงศ์ เตนากุล สังกัดท็อปไลน์ ไดมอนด์ ผลงานจากอัลบั้ม *ดาวมหาลัย* เป็นเพลงเสียดสีสังคม เนื้อเพลงกล่าวถึงหญิงสาวบ้านนอกจากภาคอีสานที่สำเร็จการศึกษาชั้นมัธยมศึกษาปีที่ 6 จากโรงเรียนบ้านหนองใหญ่ แล้วเข้าศึกษาต่อในกรุงเทพมหานครจึงเกิดทัศนคติว่าตนเองดีเด่นเป็นดาวมหาลัยและนิยมสังคมเมือง ไม่เห็นคุณค่าของความเป็นสังคมชนบทโดยมีทีท่ารังเกียจสังคมชนบทซึ่งเป็นกำพืดเดิม ซึ่งท้ายที่สุดหญิงสาวดังกล่าวก็ถูกมารดาของตนลงโทษ

มิวสิกวิดีโอนี้ ถ่ายทำที่มหาวิทยาลัยราชภัฏธนบุรี ปรากฏมีป้ายชื่อมหาวิทยาลัยดังกล่าวอยู่ด้วยทำให้ผู้บริหารไม่พอใจเนื่องจากสื่อภาพมหาวิทยาลัยในทางเสื่อมเสีย ทำให้ต้องหยุดออกอากาศไป และถ่ายทำมิวสิกวิดีโอใหม่โดยถ่ายที่วิทยาลัยเอกชนย่านสระบุรีแทน

เพลงนี้เคยได้รับการเสนอชื่อเข้าชิงรางวัลคมชัดลึก อวอร์ด ครั้งที่ 6 ประจำปี 2551 ในสาขานักร้องหญิงยอดเยี่ยม เรียบเรียงเสียงประสานยอดเยี่ยม แต่ไม่ได้รับรางวัล

## อ้างอิง

หมวดหมู่:เพลงลูกทุ่ง
เครื่องยนต์นิสสัน VR

thumb|right|เครื่องยนต์ VR38DETT
**เครื่องยนต์นิสสัน VR** เป็นเครื่องยนต์ที่พัฒนาต่อยอดจากเครื่องยนต์นิสสันตระกูล VQ 

ในปัจจุบัน (พ.ศ. 2552) เครื่องยนต์นิสสันตระกูล VR ยังมีเพียงรุ่นเดียวคือรุ่น VR38DETT (3799&nbsp;ซีซี, bore: 95.5&nbsp;มม, stroke: 88.4&nbsp;มม)

## VR38DETT
เครื่องยนต์รุ่น VR38DETT เป็นเครื่องยนต์ขับหลัง ปริมาตรความจุ 3.8 ลิตร ทวินเทอร์โบ DOHC V6 ให้กำลังสูงสุด 485 PS (500 แรงม้า/357 กิโลวัตต์) ที่รอบเครื่องยนต์ 6,400 รอบต่อนาที และแรงบิดสูงสุดที่ 588 นิวตันเมตร ที่ 3,200-5,200 รอบต่อนาที (ในที่นี้อ้างตามข้อมูลจำเพาะของรถนิสสัน จีที-อาร์)

เครื่องยนต์รุ่นนี้ประกอบที่เมืองโยะโกะฮะมะ ประเทศญี่ปุ่น โดยประกอบเครื่องยนต์ในห้องที่มีการควบคุมความสะอาดเป็นพิเศษ โดยใช้แรงงานคนในการประกอบ 

ปัจจุบันเครื่องยนต์นี้ใช้กับรถยนต์นิสสัน จีที-อาร์ รุ่น ค.ศ. 2008 - ปัจจุบัน 

## อ้างอิง

หมวดหมู่:เครื่องยนต์
หมวดหมู่:นิสสัน
ตำนานพื้นบ้าน

**ตำนานพื้นบ้าน** () เป็นคติชน (folklore) ยุคปัจจุบันรูปแบบหนึ่ง ประกอบด้วยเรื่องที่ผู้เล่าอาจเชื่อว่าจริงหรือไม่จริง เฉกเช่นเดียวกับคติชนและปกรณัม (mythology) ตำนานพื้นบ้านไม่ได้มุ่งหมายที่ความถูกต้องแท้จริงของเนื้อหา เพียงแต่ได้ไขเรื่องราวนั้นให้แพร่หลาย ฉะนั้น เนื้อหาจึงมีลักษณะเปลี่ยนแปลงผกผันได้เป็นระยะ ๆ แต่ก็มีความสำคัญบางประการที่จูงใจให้ชุมชนรักษาและถ่ายทอดเรื่องนั้นต่อ ๆ ไป

แม้ในภาษาอังกฤษเรียก "urban" ซึ่งหมายถึง ชุมชนเมือง แต่ก็ไม่จำเป็นว่าเรื่องราวจะต้องเกิดในชุมชนเมืองเสมอไป ที่ใช้คำเช่นนั้นก็เพื่อให้ต่างกับคติชนดั้งเดิม (traditional folklore) ในยุคก่อนอุตสาหกรรมเท่านั้น ด้วยเหตุผลนี้ นักสังคมวิทยากับนักคติชนวิทยาจึงพอใจจะเรียกตำนานพื้นบ้านว่า "ตำนานร่วมสมัย" (contemporary legend) มากกว่า

ตำนานพื้นบ้านนั้นบางทีก็เล่าซ้ำ ๆ กันในรูปแบบรายงานข่าว และในช่วงหลัง ๆ มักแพร่หลายในรูปแบบไปรษณีย์อิเล็กทรอนิกส์ ผู้คนมักอ้างว่าเรื่องราวที่โจษจันกันนั้นเกิดขึ้นแก่เพื่อนของเพื่อน เมื่อเล่าตำนานพื้นบ้านก็จึงมักอ้างถึง "เพื่อนของเพื่อน" (หรือที่ในภาษาไทยแต่โบราณว่า "กิร ดังได้สดับมา") 

แม้เวลาผ่านไปหลายปี ตำนานพื้นบ้านบางเรื่องเปลี่ยนแปลงไปน้อยมากก็มี เช่น เรื่องหญิงถูกแมงมุมซึ่งทำรังอยู่ในทรงผมของนางฆ่าตาย ตำนานพื้นบ้านในระยะหลัง ๆ มักสะท้อนพฤติการณ์สมัยใหม่ขึ้น เช่น เรื่องปล้นไต (Kidney Heist) ความว่า มีคนถูกดักทำร้าย โปะยาสลบ พอตื่นขึ้นมาก็พบว่าไตหายไปข้างหนึ่ง เพราะถูกลักไปใช้ปลูกถ่ายให้แก่ผู้อื่น เป็นต้น

## อ้างอิง

หมวดหมู่:ตำนานพื้นบ้าน
แนสซอ

**แนสซอ** (, ) เป็นเมืองหลวงและเมืองใหญ่สุดของประเทศบาฮามาส ด้วยจำนวนประชากร 296,522 คนใน ค.ศ. 2022 หรือมากกว่าร้อยละ 70 ของประชากรทั้งประเทศ ทำให้แนสซอได้รับการระบุเป็นเอกนคร แนสซอเป็นศูนย์กลางการค้า การศึกษา กฎหมาย การปกครอง และสื่อของประเทศ

แนสซอเป็นที่ตั้งของสภาล่างและหน่วยงานตุลาการต่าง ๆ และในอดีตถือเป็นฐานที่มั่นของโจรสลัด นครนี้ตั้งชื่อเพื่อเป็นเกียรติแก่วิลเลียมที่ 3 แห่งอังกฤษ เจ้าชายแห่งออเรนจ์-นัสเซา

## ประชากร

## เมืองพี่น้อง
เมืองพี่น้องของแนสซอได้แก่:
*ดีทรอยต์ รัฐมิชิแกน สหรัฐ
*วินสตัน-ซาเลม รัฐนอร์ทแคโรไลนา สหรัฐ

## อ้างอิง

## แหล่งข้อมูลอื่น

*
*Official website for Bahamas Government

หมวดหมู่:เมืองหลวงในเขตแคริบเบียน
หมวดหมู่:เมืองในประเทศบาฮามาส
ชาวไอริช

**ชาวไอริช** (, ) เป็นกลุ่มชาติพันธุ์ชาวยุโรปตะวันตกที่มีถิ่นฐานดั้งเดิมอยู่ในประเทศไอร์แลนด์ ทางตะวันตกเฉียงเหนือของทวีปยุโรป จากหลักฐานทางโบราณคดี ไอร์แลนด์เป็นที่ตั้งถิ่นฐานของมนุษยชนมาราว 9,000 ปีโดยมีบรรพบุรุษของชาวไอริช ที่เป็นชนเนเมเดียน (Nemedians), ชนโฟโมเรียน (Fomorians) และชนมิเลเซียน (Milesians) (ตามตำนาน - ไม่มีหลักฐานบันทึกเป็นอักษรก่อนคริสต์ศตวรรษที่ 6) โดยกลุ่มสุดท้ายถูกกล่าวกันว่าเป็นกลุ่มที่เป็นบรรพบุรุษเกลลิคที่แท้จริงและยังคงใช้เป็นคำที่เรียกชนไอริชจนกระทั่งปัจจุบันนี้ กลุ่มชาติพันธุ์หลักที่มีการติดต่อกับชาวไอริชในยุคกลาง ได้แก่ ชาวสกอต ชาวไวกิง และชาวไอซ์แลนด์โดยเฉพาะที่มีเชื้อสายไอริช การรุกรานของแองโกล-นอร์มันในตอนกลางของยุคกลาง, การก่อตั้งดินแดนของอังกฤษ และต่อมาการปกครองโดยอังกฤษเป็นการนำกลุ่มชนนอร์มัน, เวลส์, เฟลมมิช, แองโกล-แซกซัน และเบรตอน เข้ามาในไอร์แลนด์ 

ชาวไอริชหลายคนมีชื่อเสียงมาตลอดในประวัติศาสตร์ตั้งแต่คริสต์ศตวรรษที่ 6 จนถึงปัจจุบัน เช่น โจนาธาน สวิฟท์, จอร์จ เบอร์นาร์ด ชอว์, เลียม นีสัน, ออสการ์ ไวลด์, คิลเลียน เมอร์ฟี, เจมส์ จอยซ์ และริชาร์ด แฮร์ริส

## อ้างอิง

## ดูเพิ่ม
* การพลัดถิ่นของชาวไอร์แลนด์ 
* ความอดอยากครั้งใหญ่ในไอร์แลนด์ 
* ประวัติศาสตร์ไอร์แลนด์ 

*
อ‎‎
อ
ซิตดาวน์

"**ซิตดาวน์**" () เป็นซิงเกิลของวงเจมส์ ออกจำหน่ายในปี พ.ศ. 2532 โดยค่ายราฟเทรดเป็นผู้จัดจำหน่าย เพลงนี้ขึ้นชาร์ตซิงเกิลแห่งสหราชอาณาจักรอันดับสูงสุดที่ 77 ในฉบับแรก ภายหลังได้มีการบันทึกเสียงใหม่อีกครั้งและออกจำหน่ายใหม่ในปี พ.ศ. 2534 เพลงฉบับใหม่ขึ้นชาร์ตซิงเกิลแห่งสหราชอาณาจักรในอันดับที่ 2 เป็นเวลาสามสัปดาห์ แพ้เพลงของเชสนีย์ ฮอว์กส

เพลงนี้บรรจุในผลงานอัลบั้มของวงเจมส์ ชุด *[[โกลด์มาเธอร์]]* (Gold Mother) เพลง "ซิตดาวน์" ฉบับใหม่ในปี (พ.ศ. 2533)

## รายชื่อเพลง

### ออกจำหน่ายในปี พ.ศ. 2532
# Sit Down *7"* (8:31 ฉบับอีพี) *ใน แผ่นเสียง*"
# Goin' Away * (แผ่นเสียงและซีดี) *
# Sound Investment * (แผ่นเสียงและซีดี) *
# Sky Is Falling * (แผ่นเสียงและ ซีดี) *

### ออกจำหน่ายในปี พ.ศ. 2533
# Sit Down (ฉบับใหม่)
# Tonight * (แผ่นเสียงและซีดี) *
# Sunday Morning * (แคนาดา) *
# Sit Down (live at G-Mex) * (แผ่นเสียงและซีดี) *

## ซิตดาวน์ ในปี พ.ศ. 2541
ซีดี1:
# Sit Down '98 (Apollo 440 remix)
# Sit Down (original)
# China Girl (Radio One Iggy Pop tribute)

ซีดี2:
# Sit Down '98 (Apollo 440 remix)
# What For (Glr Session)
# Sit Down (Glr Session)

แผ่นเสียง 12" โปรโม:
# Sit Down '98 (Apollo 440 Remix)
# Sit Down '98 (Oh Zidane Oh zidane)

## แหล่งข้อมูลอื่น
* รายละเอียดหนึ่งในซิงเกิลที่สาม
* รายละเอียดหนึ่งในซิงเกิลที่สาม (1989 เวอร์ชัน)

หมวดหมู่:ซิงเกิลในปี พ.ศ. 2541
หมวดหมู่:ซิงเกิลของเจมส์
หมวดหมู่:ซิงเกิลในปี พ.ศ. 2532
หมวดหมู่:ซิงเกิลในปี พ.ศ. 2534
โหมโรง (เพลง)

**เพลงโหมโรง**หมายถึงเพลงที่ใช้เบิกโรง เพื่อเป็นการประกาศให้ผู้คนทราบว่าที่นี่มีงานอะไร และเพื่ออัญเชิญเหล่าสิ่งศักดิ์สิทธิ์ทั้งหลายทั้งปวงให้มาชุมนุมในงานเพื่อความเป็นสิริมงคลในงานนั้นอีกด้วย

เพลงโหมโรงแบ่งได้ดังนี้

## โหมโรงพิธี
มี 3 ประเภทคือ โหมโรงเช้า โหมโรงเย็น และโหมโรงเทศน์

* **โหมโรงเช้า** ใช้สำหรับการทำบุญเลี้ยงพระมี 5 เพลงคือสาธุการ เหาะ รัว กลมและชำนาญ
* **โหมโรงเย็น** ใช้ในพิธีที่นิมนต์พระมาเจริญพระพุทธมนต์มี 13 เพลงคือสาธุการ ตระ รัวสามลา ต้นเข้าม่าน เข้าม่าน ปฐม ลา เสมอ รัว เชิด กลม ชำนาญ กราวใน ต้นเข้าม่านและลา 
* **โหมโรงเทศน์** ใช้ในพิธีการแสดงพระธรรมเทศนา มี 6 เพลงคือสาธุการ กราวใน เสมอ เชิด ชุบและลา

## โหมโรงโขนและละคร
ใช้บรรเลงเพื่อประกาศว่าที่นี่จะมีการแสดงโขนหรือละคร รวมถึงอัญเชิญสิ่งศักดิ์สิทธิ์ทั้งหลายทั้งปวงด้วย โหมโรงโขนและละครแบ่งได้ดังนี้

### โหมโรงละคร
* ถ้าแสดงละครตอนเช้าหรือตอนเย็น ใช้เพลงดังนี้ ตระ รัวสามลา เข้าม่าน ปฐม ลา เสมอ รัว เชิด กลม ชำนาญ กราวในและลา
* ถ้าแสดงละครตอนกลางวัน ใช้เพลงดังนี้ กราวในสามท่อน เสมอข้ามสมุทร รัวสามลา เชิด ชุบ ลา กระบองกัณฐ์ ตะคุกรุกลน เพลงเรือ เหาะเรือและรัว

### โหมโรงโขน
* **โหมโรงโขนเช้า** มีทั้งหมด 9 เพลงดังนี้ ตระสันนิบาต เข้าม่านเที่ยวลา เสมอรัว เชิด กลม ชำนาญ กราวใน ตะคุกรุกลนและกราวรำ
* **โหมโรงโขนกลางวัน** ใช้เพลงดังนี้ กราวใน เสมอข้ามสมุทร เชิด ชุบ ตระบองกัน ตะคุกรุกล้น ใช้เรือ ปลูกต้นไม้ คุกพาทย์ พระพิราพ เสียน เชิด ปฐม รัวและบาทสกุณี
* **โหมโรงโขนเย็น** ใช้เพลงดังนี้ ตระสันนิบาต เข้าม่าน ลา กราวใน เชิดและกราวรำ

## โหมโรงเสภา
ใช้ประกอบการขับเสภา โดยบรรเลงสลับกับการขับเสภา โหมโรงชุดนี้มี 2 เพลงคือ
* **รัวประลองเสภา** ใช้เพืออุ่นเครื่องนักดนตรี ก่อนที่จะขับเสภาในลำดับต่อไป
* **ตัวเพลงโหมโรงเสภา** เป็นเพลงเดี่ยว ๆ มาบรรเลงเป็นชุดสั้น ๆ เช่น อัฐมบาท จุฬามณี แขกมอญ พม่าวัด ฯลฯ

## โหมโรงมโหรี
ใช้เหมือนกับโหมโรงเสภา แต่จะไม่มีเพลงรัวประลองขึ้นต้นเท่านั้น

## โหมโรงหนังใหญ่
ใช้เพลงชุดโหมโรงเย็น แต่ใช้ปี่กลางบรรเลง เรียกทางที่เล่นว่า ทางกลาง

หมวดหมู่:เพลงไทยเดิม
เจอร์เมน เบ็คฟอร์ด

**เจอร์เมน เบ็คฟอร์ด** เป็นกองหน้าชาวอังกฤษ เกิดวันที่ 9 ธันวาคม ค.ศ. 1983 เล่นให้กับลีดส์ยูไนเต็ด เขาเริ่มเล่นกับเชลซีในชุดเยาวชน เล่นอาชีพอย่างเต็มตัวกับลีดส์ ยูไนเต็ดท โดยในช่วงแรกยังไม่สามารถแจ้งเกิดได้ก่อนจะถูก สคันธอร์ปยูไนเต็ด และคาร์ลิเซิลยูไนเต็ดสโมสรในอังกฤษยืมตัวไปก่อนกลับมาลีดส์ และสามารถแจ้งเกิดได้อย่างเต็มตัวใน เอฟเอ คัพ รอบสามปี 2009 โดยเบ็คฟอร์ดยิงประตูชัยให้ลีดส์ชนะแมนเชสเตอร์ยูไนเต็ดไป 1-0 ซึ่งสร้างความฮือฮาไปทั่ววงการ รวมถึงทำคนเดียว 2 ประตูใน เอฟเอ คัพ รอบ 4 ฤดูกาลเดียวกันในเกมส์พบกับ ท็อตแน่ม ฮ็อตสเปอร์ ซึ่งเกมส์จบลงด้วยการเสมอกัน2-2 ก่อนที่จะไปรีเพลย์แพ้สเปอร์3-1 หลังจากนั้นก็สามารถเล่นได้ยอดเยี่ยมด้วยการยิงไปถึง 25 ประตูทำให้ลีดส์คว้าอันดับ 2 เลื่อนชั้นขึ้นสู่ เดอะแชมเปี้ยนชิพได้สำเร็จหลังตกชั้นเมื่อ 3 ปีก่อนทำให้เบ็คฟอร์ดตัดสินใจไม่ต่อสัญญาพร้อมกับย้ายไปเอฟเวอร์ตัน      

หมวดหมู่:นักฟุตบอลชาวอังกฤษ
หมวดหมู่:ผู้เล่นในพรีเมียร์ลีก
หมวดหมู่:ผู้เล่นสโมสรฟุตบอลเอฟเวอร์ตัน
หมวดหมู่:บุคคลจากลอนดอนโบโรอีลิง
หมวดหมู่:กองหน้าฟุตบอล
หมวดหมู่:นักฟุตบอลจากลอนดอน
ทะเลเอเดรียติก

thumb|right|280px |ภาพทะเลเอเดรียติกจากดาวเทียม
**ทะเลเอเดรียติก** () เป็นทะเลที่แยกคาบสมุทรอิตาลีจากคาบสมุทรบอลข่าน และเทือกเขาแอเพนไนน์จากเทือกเขาดินาริกแอลป์และเทือกเขาที่ติดกัน ทะเลเอเดรียติกเป็นส่วนหนึ่งของทะเลเมดิเตอร์เรเนียน  ทางด้านตะวันตกของฝั่งทะเลคืออิตาลีขณะที่ฝั่งตะวันออกเป็นประเทศโครเอเชีย, มอนเตเนโกร, แอลเบเนีย, สโลวีเนีย และ บอสเนียและเฮอร์เซโกวีนา

## อ้างอิง

## ดูเพิ่ม
* ทะเลเมดิเตอร์เรเนียน 

## แหล่งข้อมูลอื่น


อเดรียติก
หมวดหมู่:ธรณีสัณฐานในประเทศอิตาลี
หมวดหมู่:ธรณีสัณฐานในประเทศแอลเบเนีย
ช่องแคบซิซิลี

thumb|right|280px |แผนที่แสดงช่องแคบซิซิลี
**ช่องแคบซิซิลี** หรือ **ทะเลซิซิลี** () เป็นช่องแคบที่แยกระหว่างซิซิลีกับตูนิเซียที่มีความกว้างราว 160 กิโลเมตรและเชื่อมทะเลติร์เรเนียน (Tyrrhenian Sea) กับทางตะวันออกของทะเลเมดิเตอร์เรเนียน กระแสน้ำส่วนที่ลึกของทะเล (Ocean current) ในช่องแคบไหลจากตะวันออกไปตะวันตก และกระแสน้ำในบริเวณที่ใกล้ผิวน้ำไหลในทิศทางที่ตรงกันข้าม การไหลของกระแสน้ำที่แปลกเป็นเรื่องที่น่าสนใจทางสมุทรศาสตร์

กลางช่องแคบมีเกาะปันเตลเลเรีย (Pantelleria) ส่วนที่ลึกที่สุดลึก 316 เมตร

ช่องแคบไม่มีชื่อใดชื่อหนึ่งที่เป็นที่ยอมรับกันโดยทั่วไป ชื่อที่เรียกกันก็รวมทั้ง “ช่องแคบซิซิลี” “ปันเตลเลเรีย”  ในภาษาอิตาลีเรียกว่า “Canale di Sicilia” หรือ “Stretto di Sicilia”  ในภาษาซิซิลีเรียกว่า “Canali di Sicilia” หรือ “Strittu di Sicilia” ในภาษาฝรั่งเศสเรียกว่า “Cap Bon Channel” หรือ “Kélibia Channel” 

## อ้างอิง

## ดูเพิ่ม
* ทะเลเมดิเตอร์เรเนียน 

หมวดหมู่:ช่องแคบในทวีปยุโรป
หมวดหมู่:ช่องแคบในทวีปแอฟริกา
หมวดหมู่:ช่องแคบในทะเลเมดิเตอร์เรเนียน
หมวดหมู่:ช่องแคบนานาชาติ
ทะเลนอร์วีเจียน

**ทะเลนอร์วีเจียน** (; ; ; ) เป็นทะเลที่เป็นส่วนหนึ่งของมหาสมุทรแอตแลนติกเหนือ ตั้งอยู่ทางตะวันตกเฉียงเหนือของประเทศนอร์เวย์ ระหว่างทะเลเหนือกับทะเลกรีนแลนด์ 

ทะเลนอร์วีเจียนติดกับตอนเหนือของมหาสมุทรแอตแลนติกทางตะวันตก และทางตะวันออกเฉียงเหนือติดกับทะเลแบเร็นตส์ (Barents Sea) และแยกจากมหาสมุทรแอตแลนติกโดยสันใต้ทะเลที่แล่นระหว่างไอซ์แลนด์และหมู่เกาะแฟโร ทางตอนเหนือสันยานไมเอนแยกทะเลนอร์เวย์ออกจากทะเลกรีนแลนด์

ทะเลนอร์วีเจียนและทะเลกรีนแลนด์บางครั้งก็เรียกรวมกันว่า ทะเลนอร์ดิก

## อ้างอิง

## บรรณานุกรม

*

## แหล่งข้อมูลอื่น
* 
* 
* 

นอร์เวย์
เยสเตอร์เดย์ (เพลง)

**"เยสเตอร์เดย์"** () เป็นเพลงที่บันทึกเสียงครั้งแรกโดยวงเดอะบีตเทิลส์ ในผลงานอัลบั้มปี 1965 ชุด *Help!* และจากข้อมูลหนังสือกินเนสบุ๊กออฟเรเคิดส์ ระบุว่าเพลง "เยสเตอร์เดย์" เป็นเพลงที่ถูกนำมาทำใหม่มากที่สุดที่เคยเขียนมา  เพลงยังคงได้รับความนิยมโดยมีการนำมาทำใหม่มากกว่า 3,000 เวอร์ชัน เพลงนี้ติดอันดับท็อป 10 ในสหราชอาณาจักรนานกว่า 3 เดือนหลังออกอัลบั้มชุด *Help!* ทาง Broadcast Music Incorporated (BMI) ออกมายืนยันว่าเพลงนี้ถูกเล่นมากกว่า 7 ล้านครั้งเฉพาะในศตวรรษที่ 20 อย่างเดียว เพลงนี้ไม่ได้ออกวางขายในรูปแบบของซิงเกิลในสหราชอาณาจักร ในช่วงเวลาที่ในสหรัฐอเมริกาออก และถึงแม้ว่าเพลงนี้จะไม่ติดอันดับ 1 ในสหราชอาณาจักรแต่ "เยสเตอร์เดย์" ก็ถูกลงคะแนนเสียงว่าเป็นเพลงที่ดีที่สุดในศตวรรษที่ 20 ในการจัดอันดับของสถานีบีบีซีเรดิโอ 2 ในปี 1999 โดยผู้เชี่ยวชาญดนตรีและผู้ฟัง

"เยสเตอร์เดย์"  มีรูปแบบเป็นเพลงบัลลาดอคูสติกที่เศร้าเกี่ยวกับการแตกหักกัน บันทึกเสียงครั้งแรกโดยวงเดอะบีตเทิลส์ ถึงแม้ว่าเพลงนี้จะระบุว่าเขียนโดย เลนนอนและแม็กคาร์ตนีย์ แต่จริง ๆ แล้ว เพลงนี้ แม็กคาร์ตนีย์เป็นผู้เขียนเพียงผู้เดียว

## อ้างอิง

หมวดหมู่:ซิงเกิลในปี พ.ศ. 2540
หมวดหมู่:ซิงเกิลในปี พ.ศ. 2508
หมวดหมู่:ซิงเกิลอันดับ 1 ในบิลบอร์ดฮอต 100
หมวดหมู่:เพลงของเดอะบีตเทิลส์
เอกซ์แอนด์วาย

***เอกซ์แอนด์วาย*** () เป็นผลงานสตูดิโออัลบั้มชุดที่ 3 ของวงอัลเทอร์เนทีฟร็อกอังกฤษ โคลด์เพลย์ ออกวางขายเมื่อวันที่ 6 มิถุนายน ค.ศ. 2005 ในสหราชอาณาจักรกับสังกัดพาร์โลโฟน อัลบั้มได้รับอิทธิพลจากดนตรีอีเลกโทรนิก และโปรดิวซ์โดยวงและโปรดิวเซอร์ชาวอังกฤษ แดนตัน ซัปเปิล เดิมทีจะให้เคน เนลสันโปรดิวซ์เพลงมากกว่านี้ในอัลบั้ม แต่อย่างไรก็ตามเพลงโดยมากเขียนระหว่างงานแสดงของพวกเขาแต่ก็ถูกทิ้งไปเพราะยังไม่เป็นที่น่าพอใจ อัลบั้มนี้ใช้เวลาการทำ 8 เดือน เป็นเวอร์ชันที่ 3 ของการทำอัลบั้มนี้ ปกอัลบั้มเป็นรูปกล่องสี ๆ จัดวางเรียงกัน ที่สื่อความหมายถึงรหัสโบดอต

อัลบั้มนี้ถือว่าเป็นอัลบั้มประสบความสำเร็จของวงอีกอัลบั้มหนึ่ง ขึ้นอันดับ 1 ในหลายประเทศทั่วโลก รวมถึงในสหราชอาณาจักรและสหรัฐอเมริกา ซึ่งในสหรัฐอเมริกาถือว่าเป็นอัลบั้มอันดับ 1 อัลบั้มแรก โดยอัลบั้มมียอดขายมากกว่า 10 ล้านชุด ถือเป็นอัลบั้มที่ขายดีที่สุดในปี 2005 ทั่วโลก เสียงวิจารณ์กับอัลบั้ม *เอกซ์แอนด์วาย* โดยมากเป็นทางบวก แต่คำวิจารณ์ต่ออัลบั้มนี้รู้สึกว่ายังไม่ได้มาตรฐานเทียบเท่ากับผลงานก่อนหน้านี้อย่าง *[[อะรัชออฟบลัดทูเดอะเฮด|A Rush of Blood to the Head]]* (2002) อัลบั้มนี้มีซิงเกิลอย่าง  "Speed of Sound", "Fix You", "Talk", "The Hardest Part", "What If", และ "White Shadows"

## อ้างอิง

หมวดหมู่:อัลบั้มเพลงของโคลด์เพลย์
หมวดหมู่:อัลบั้มเพลงในปี พ.ศ. 2548
หมวดหมู่:อัลบั้มเพลงของค่ายพาร์โลโฟน
รหัสโบดอต

**รหัสโบดอต** () คิดค้นโดย Émile Baudot เป็นมาตรฐานของ CCITT ใช้ในในระบบโทรเลขและเทเล็กซ์ทั่วโลก ประกอบด้วยรหัส 5 บิต สามารถมีรหัสที่แตกต่างกันได้เท่ากับ 25 หรือเท่ากับ 32 รูปแบบ วึ่งไม่เพียงพอกับรหัสทั้งหมด จึงมีการเพิ่มรหัสพิเศษอีก 2 ตัว คือ 11111หรือ LS(Letter Shift Character) เพื่อเปลี่ยนกลุ่มตัวอักษรเป็นตัวพิมพ์เล็ก(Lower case)และ11011หรือFS(Finger Shift Charecter) สำหรับเปลี่ยนรูปอักษรแป็นตัวพิมพ์ใหญ่ ทำให้มีรหัสเพิ่มขึ้นอีก 32 ตัว แต่มีอักขระซ้ำกับอักขระเดิม 6 ตัว จึงสามารถใช้รหัสได้จริง 58 ตัว

## อ้างอิง

หมวดหมู่:รหัสอักขระ
คอคอด

[thumb|upright|คอคอดทรายหรือ[สันดอนเชื่อมเกาะ "เดอะเน็ก" ซึ่งเชื่อมระหว่างเกาะบรูนีเหนือกับใต้ในรัฐแทสเมเนีย ประเทศออสเตรเลีย]]
**คอคอด** () หมายถึง แผ่นดินลักษณะแคบที่เชื่อมระหว่างแผ่นดินขนาดใหญ่สองแห่งที่มีขนาดใหญ่กว่าเข้าด้วยกัน อย่างเช่น คอคอดปานามา ซึ่งเชื่อมระหว่างทวีปอเมริกาเหนือเข้ากับทวีปอเมริกาใต้

มักจะมีการขุดคลองในบริเวณที่มีลักษณะเป็นคอคอด เพื่อประโยชน์ในการย่นระยะทางและระยะเวลาการขนส่งทางทะเล ตัวอย่างเช่น คลองปานามา เชื่อมต่อระหว่างมหาสมุทรแปซิฟิกและมหาสมุทรแอตแลนติก โดยสร้างทับคอคอดปานามา เป็นต้น

ในประเทศไทยมีแผ่นดินที่มีลักษณะเป็นคอคอดเช่นเดียวกัน คือ คอคอดกระหรือขิ่วกระ อยู่ในเขตบ้านทับหลี ตำบลมะมุ อำเภอกระบุรี จังหวัดระนอง กับอำเภอสวี จังหวัดชุมพร

## ดูเพิ่ม
* คาบสมุทร
* สะพานแผ่นดิน


หมวดหมู่:ธรณีสัณฐานชายฝั่งและมหาสมุทร
เรดีฟอร์เลิฟ (เพลงทาทา ยัง)

[thumb|left|200px|[ทาทา ยังในมิวสิกวิดีโอเพลง "เรดีฟอร์เลิฟ" (พ.ศ. 2552)]]
"**เรดีฟอร์เลิฟ**" () คือซิงเกิลแรกของทาทา ยังจากอัลบั้มภาษาอังกฤษ *[[เรดีฟอร์เลิฟ]]* ออกจำหน่ายในรูปแบบดิจิตอลดาวน์โหลดเมื่อวันที่ 1 กรกฎาคม พ.ศ. 2552 ซิงเกิลดังกล่าวไม่ได้ออกจำหน่ายในรูปแบบซีดีแต่อย่างใด

"เรดีฟอร์เลิฟ" เป็นผลงานการประพันธ์ของมาร์ก เทย์เลอร์ ผู้ได้รับรางวัลแกรมมีสาขาผู้บันทึกเสียงยอดเยี่ยม (Record Producer) และบริกซ์เป็นผู้อำนวยการสร้างเพลงดังกล่าว เพลงนี้บันทึกเสียง ณ ประเทศเยอรมนี

มิวสิกวิดีโอเพลง "เรดีฟอร์เลิฟ" เผยแพร่ทางโทรทัศน์ครั้งแรกเมื่อวันที่ 23 กรกฎาคม พ.ศ. 2552 วิดีโอดังกล่าวเป็นผลงานอำนวยการผลิตของเรนเมกเกอร์ เชาว์ ชาวเกาหลี ถ่ายทำ ณ สตูดิโอมูนสตาร์

## ชาร์ต

## อ้างอิง

หมวดหมู่:เพลงในปี พ.ศ. 2552
หมวดหมู่:ซิงเกิลในปี พ.ศ. 2552
สเตรตส์เซตเทิลเมนต์

**สเตรตส์เซตเทิลเมนต์** หรือ **อาณานิคมช่องแคบ** (;  *Hǎixiá zhímíndì*) คืออาณานิคมของจักรวรรดิบริติชในเอเชียตะวันออกเฉียงใต้ ประกอบด้วยดินแดนที่เป็นรัฐปีนัง ดินดิง (ส่วนหนึ่งของรัฐเปรัก) รัฐมะละกา สิงคโปร์ และลาบวนในปัจจุบัน

อาณานิคมแห่งนี้ก่อตั้งขึ้นในปี พ.ศ. 2369 โดยในตอนแรกเป็นเพียงส่วนหนึ่งของดินแดนที่อยู่ในความควบคุมของบริษัทอินเดียตะวันออกของอังกฤษ ต่อมาในวันที่ 1 เมษายน พ.ศ. 2410 ได้กลายเป็นอาณานิคมอยู่ภายใต้การปกครองของรัฐบาลสหราชอาณาจักรอย่างเต็มตัว และได้รับเอกราชภายหลังสงครามโลกครั้งที่สอง

## ประวัติศาสตร์และการปกครอง

อาณานิคมแห่งนี้ก่อตั้งขึ้นตามสนธิสัญญาระหว่างอังกฤษกับเนเธอร์แลนด์ในปี พ.ศ. 2367 ซึ่งเป็นข้อตกลงในการแบ่งเขตอิทธิพลในภูมิภาคเอเชียตะวันออกเฉียงใต้ภาคพื้นสมุทรระหว่างทั้งสองประเทศ ซึ่งเขตของอังกฤษจะอยู่ทางเหนือ และเขตของเนเธอร์แลนด์จะอยู่ทางใต้ โดยมีการและเปลี่ยนดินแดนระหว่างกัน คืออังกฤษจะต้องยกนิคมในเบงคูเลน (Bencoolen) ทางภาคตะวันตกของเกาะสุมาตราให้กับเนเธอร์แลนด์ โดยแลกกับมะละกาและสิงคโปร์ ทำให้เมืองหลวงของอาณานิคมย้ายจากเกาะปีนังมาสิงคโปร์ในปี พ.ศ. 2375

ในปี พ.ศ. 2410 นิคมดังกล่าวก็ได้กลายเป็นอาณานิคมอย่างเต็มตัว โดยอยู่ภายใต้การปกครองของสำนักงานอาณานิคมในกรุงลอนดอน แทนที่จะขึ้นตรงกับรัฐบาลประจำอินเดียในโกลกาตา เมื่อวันที่ 4 กุมภาพันธ์ รัฐบาลอังกฤษได้ตราธรรมนูญประจำอาณานิคม โดยให้อำนาจแก่ข้าหลวงแห่งนิคม ซึ่งบริหารกิจการของอาณานิคมโดยได้รับความช่วยเหลือจากสภาบริหารและสภานิติบัญญัติ

### ดินดิงและพรอวินซ์เวลส์ลีย์
ดินดิงซึ่งเป็นดินแดนที่ประกอบด้วยพื้นที่ชายฝั่งและหมู่เกาะทางตะวันตกของรัฐเปรัก ได้กลายเป็นของอังกฤษตามสนธิสัญญาปังโกร์ในปีพ.ศ. 2417 แต่ดินแดนดังกล่าวก็ไม่ได้มีทำประโยชน์ให้แก่อังกฤษมากนัก

พรอวินซ์เวลส์ลีย์ซึ่งเป็นพื้นที่ทางชายฝั่งตะวันตกของรัฐเกอดะห์ที่อยู่ตรงกันข้ามกับเกาะปีนังและมีอาณาเขตทางใต้ติดต่อกับรัฐเปรัก ได้กลายเป็นของอังกฤษในปี พ.ศ. 2341 โดยเขตแดนทางเหนือและทางตะวันออกที่ติดต่อกับรัฐเกอดะห์นั้นได้กำหนดตามข้อตกลงที่ทำกับสยามในปี พ.ศ. 2410 ดินแดนแห่งนี้ถูกปกครองโดยเจ้าหน้าที่ซึ่งขึ้นตรงต่อหน่วยงานในเกาะปีนัง พื้นที่ส่วนใหญ่ของพรอวินซ์เวลส์ลีย์เป็นที่ราบที่อุดมสมบูรณ์ โดยมีประชากรส่วนใหญ่เป็นชาวมลายู โดยมีชาวจีนและชาวทมิฬซึ่งเป็นแรงงาน รวมทั้งผู้คนที่เกี่ยวข้องกับอุตสาหกรรมน้ำตาลและอุตสาหกรรมการเกษตรอื่น ๆ อาศัยอยู่จำนวนหนึ่ง พื้นที่ประมาณหนึ่งในสิบเป็นเนินเตี้ย ๆ ซึ่งเต็มไปด้วยป่าทึบ พื้นที่นี้ผลิตข้าวเป็นจำนวนมากในแต่ละปี

### บทบาทที่เพิ่มขึ้นของผู้สำเร็จราชการ
แต่เดิมหมู่เกาะโคโคสและเกาะคริสต์มาสขึ้นตรงกับซีลอน แต่ต่อมาในปี พ.ศ. 2429 ก็ได้มาขึ้นตรงกับนิคมช่องแคบ และในปี พ.ศ. 2449 ลาบวนก็ถูกผนวกเข้ามาเพิ่มอีก

ผู้สำเร็จราชการแห่งนิคมช่องแคบยังเป็นข้าหลวงใหญ่ประจำสหพันธรัฐมลายูและบอร์เนียวเหนือของอังกฤษ รัฐสุลต่านบรูไน และรัฐสุลต่านซาราวัก และต่อมายังดำรงตำแหน่งผู้ว่าราชการแห่งลาบวนเพิ่มขึ้นอีกตำแหน่งหนึ่งด้วย

## ประชากร
ตารางแสดงอาณาเขตพื้นที่และประชากรเชื้อชาติต่าง ๆ ที่อาศัยในนิคมช่องแคบ แสดงข้อมูลเมื่อ ค.ศ. 1901:

## การคลัง

## คมนาคม

## การศึกษา

## วัฒนธรรม

## อ้างอิง



หมวดหมู่:บริติชมาลายา
หมวดหมู่:อดีตอาณานิคมและรัฐในอารักขาของอังกฤษในทวีปเอเชีย
หมวดหมู่:อดีตอาณานิคมในเอเชียตะวันออกเฉียงใต้
หมวดหมู่:รัฐสิ้นสภาพในประเทศสิงคโปร์
หมวดหมู่:รัฐสิ้นสภาพในประเทศมาเลเซีย
หมวดหมู่:รัฐและดินแดนที่ก่อตั้งในปี พ.ศ. 2369
หมวดหมู่:สิ้นสุดในปี พ.ศ. 2489
สติง

**กอร์ดอน แมททิว โทมัส ซัมเนอร์** (, CBE) เกิดเมื่อวันที่ 2 ตุลาคม ค.ศ. 1951 หรือเป็นที่รู้จักในชื่อ **สติง** () เป็นนักดนตรี นักแสดงชาวอังกฤษ จากวอลล์เซนด์ ในนอร์ธไทน์ไซด์ ก่อนที่จะก้าวสู่ฐานะศิลปินเดี่ยวเขาเป็นนักเขียนเพลงและนักร้องและมือเบสให้กับวงร็อกที่ชื่อ เดอะโพลิซ ในฐานะศิลปินเดี่ยวและสมาชิกวงเดอะโพลิซ สติงได้รับรางวัลแกรมมี่ 16 ครั้งจากผลงานของเขา ได้รับรางวัลแกรมมี่ครั้งแรกในสาขาแสดงดนตรีร็อกบรรเลงยอดเยี่ยมในปี 191 และเคยได้รับการเสนอชื่อเข้าชิงรางวัลออสการ์สาขาเพลงยอดเยี่ยม 3 ครั้ง

## อ้างอิง

หมวดหมู่:นักร้องอังกฤษ
หมวดหมู่:นักแสดงอังกฤษ
หมวดหมู่:นักดนตรีชาวอังกฤษ
หมวดหมู่:นักกีตาร์เบส
หมวดหมู่:นักร้องเสียงเทเนอร์
หมวดหมู่:พุทธศาสนิกชนชาวอังกฤษ
หมวดหมู่:ผู้ที่ได้รับรางวัลเอมมี
หมวดหมู่:นามแฝง
หมวดหมู่:บุคคลจากนิวคาสเซิลอะพอนไทน์
หมวดหมู่:ผู้ได้รับเครื่องราชอิสริยาภรณ์ซีบีอี
ทะเลแบเร็นตส์

**ทะเลแบเร็นตส์** (; , ; ) เป็นทะเลชายอาณาเขตที่เป็นส่วนหนึ่งของมหาสมุทรอาร์กติกตั้งอยู่ทางตอนเหนือของประเทศนอร์เวย์และประเทศรัสเซีย เป็นทะเลที่มีไหล่ทวีป (continental shelf) ที่ค่อนข้างลึก (เฉลี่ยความลึกราว 230 เมตร และที่บริเวณที่ลึกที่สุดลึก 450 เมตร) โดยมีทะเลนอร์เวย์ทางตะวันตก เกาะสฟาลบาร์ของนอร์เวย์ทางตะวันตกเฉียงเหนือและเกาะฟรันซ์โจเซฟแลนด์ (Franz Josef Land) และเกาะโนวายาเซมลยา (Novaya Zemlya) ของรัสเซียทางตะวันออกเฉียงเหนือและทางตะวันออก เกาะโนวายาเซมลยาแยกทะเลคาราออกจากทะเลแบเร็นตส์ ทะเลนี้มีชื่อในยุคกลางเรียกว่า **ทะเลมูร์มัน** (Murman Sea) ส่วนชื่อของทะเลในปัจจุบันมาจากชื่อนักเดินเรือชาวดัตช์ชื่อวิลเลิม บาเรินตส์ (Willem Barentsz) ทะเลแบเร็นตส์เป็นแหล่งที่มีน้ำมันจากซากสัตว์ดึกดำบรรพ์

## อ้างอิง

## ข้อมูล
* Ole Gunnar Austvik (2006) ''Oil and gas in the High North'', Security Policy Library no. 4, The Norwegian Atlantic Committee. ISSN 0802-6602.
* C. Michael Hogan (2008) ''Polar Bear: Ursus maritimus'', Globaltwitcher.com, ed. Nicklas Stromberg.
* World Wildlife Fund (2008). ''Barents Sea environment and conservation''.
* 

## แหล่งข้อมูลอื่น

*
* Barents.com—Developing the Barents Region
* Foraminifera of the Barents Sea—illustrated catalog


แบเร็นตส์
แบเร็นตส์
หมวดหมู่:ธรณีสัณฐานในประเทศนอร์เวย์
แบเร็นตส์
แบเร็นตส์
สหพันธรัฐมลายู

**สหพันธรัฐมลายู** เป็นสหพันธ์ที่รวมรัฐในอารักขาของสหราชอาณาจักรในคาบสมุทรมลายู ได้แก่ รัฐเซอลาโงร์ รัฐเปรัก รัฐเนอเกอรีเซิมบีลัน และรัฐปะหัง ซึ่งก่อตั้งขึ้นในปี พ.ศ. 2438



หมวดหมู่:บริติชมาลายา
ม
ม
หมวดหมู่:รัฐสิ้นสภาพในประเทศมาเลเซีย
หมวดหมู่:รัฐและดินแดนที่ก่อตั้งในปี พ.ศ. 2438
หมวดหมู่:สิ้นสุดในปี พ.ศ. 2489
ทะเลไอริช

**ทะเลไอริช** () บางครั้งเรียก **ทะเลแมน** หรือ **ทะเลแมงซ์** (; ,  , ) เป็นทะเลที่แยกเกาะไอร์แลนด์จากบริเตนใหญ่ ทางใต้ติดต่อกับทะเลเคลติกผ่านช่องแคบเซนต์จอร์จและไปยังภาคพื้นสมุทรชายฝั่งตะวันตกของสกอตแลนด์ ส่วนทางตอนเหนือเชื่อมผ่านช่องแคบเหนือ แองเกิลซีย์เป็นเกาะที่ใหญ่ที่สุดภายในทะเลไอริช ตามด้วยเกาะแมน

ชายฝั่งทางเหนือติดกับสกอตแลนด์ ทางตะวันออกติดกับประเทศอังกฤษ ทางตะวันตกเฉียงใต้ติดกับเวลส์ และทางตะวันตกติดกับไอร์แลนด์เหนือและประเทศไอร์แลนด์ ทะเลไอริชมีความสำคัญในบริเวณที่ครอบคลุมทางด้านเศรษฐกิจทางการค้าขาย การขนส่งทางเรือ การคมนาคม การประมง และการสร้างพลังงานในรูปของกังหันลมและโรงงานนิวเคลียร์ การขนส่งผู้โดยสารระหว่างสองเกาะตกราว 12 ล้านคนต่อปี และสินค้าอีก 17 ล้านตันต่อปี

## ประวัติ
ทะเลไอริชก่อตัวขึ้นในยุคนีโอจีน 

## หมายเหตุ

## อ้างอิง

### ข้อมูลทั่วไป

* 
* 

## อ่านเพิ่ม

* 
* 

## แหล่งข้อมูลอื่น

* Fylde Coast Marine Life Project
* Irish Sea Conservation Zones
* The Wildlife Trusts Living Seas – Irish Sea

อไอริช
อไอริช
หมวดหมู่:ภูมิภาคในสหราชอาณาจักร
หมวดหมู่:ภูมิภาคในประเทศไอร์แลนด์
ทะเลอไอริช
อ
โรแลนด์ ทีบี-303

**โรแลนด์ ทีบี-303 เบสไลน์** (Roland TB-303 Bass Line) เป็นเบสซินธิไซเซอร์ที่จำหน่ายโดย โรแลนด์คอร์ปอเรชัน ในช่วงปี 1981 ที่แต่เดิมออกแบบมาเพื่อจำลองกีตาร์เบส แต่ล้มเหลวในด้านยอดขาย ได้หยุดผลิตในปี 1984 อย่างไรก็ตาม โรแลนด์ ทีบี-303 มือสองถูกนำมาใช้โดยนักดนตรีอิเล็กทรอนิกส์ในการสร้างเสียง squelch จนกลายเป็นรากฐานของแนวเพลงอิเล็กทรอนิกส์แดนซ์ เช่น แอซิดเฮาส์ ชิคาโกเฮาส์ และ เทคโน

## แหล่งข้อมูลอื่น
* TB 303 Resource Index  - 
* Nate Harrison's TB-303 
* Proof That Adonis Invented Acid  Note TX112 & TX113 The 1st 'Acid' Tracks

หมวดหมู่:เครื่องสังเคราะห์เสียง
ไซลีเชีย

thumb|300px |ภูมิภาคในประวัติศาสตร์ (ในวงสีฟ้าและเหลือง) และเขตแดนประเทศต่าง ๆ ในปัจจุบัน
**ไซลีเชีย** (; ; ; ; ) เป็นภูมิภาคในประวัติศาสตร์ของยุโรปกลาง ปัจจุบันตั้งอยู่ในประเทศโปแลนด์ เช็กเกีย และเยอรมนี

ไซลีเชียเป็นดินแดนที่เต็มไปด้วยทรัพยากรธรรมชาติและมีบริเวณสำคัญทางอุตสาหกรรมหลายแห่ง เมืองที่ใหญ่ที่สุดในบริเวณนี้ ได้แก่ วรอตสวัฟซึ่งเป็นเมืองหลวงในประวัติศาสตร์ กาตอวิตแซในโปแลนด์ และโอสตราวาในเช็กเกีย แม่น้ำสำคัญคือแม่น้ำโอเดอร์

เขตแดนของไซลีเชียเปลี่ยนแปลงไปเป็นอย่างมากตลอดมาในประวัติศาสตร์ทั้งตั้งแต่ยังเป็นของขุนนางในสมัยศักดินา มาจนถึงหลังจากการรุ่งเรืองของรัฐชาติสมัยใหม่ รัฐแรกที่เป็นที่ทราบว่ามีอำนาจในบริเวณนี้คือเกรตเตอร์มอเรเวีย (Greater Moravia) และโบฮีเมีย ในคริสต์ศตวรรษที่ 10 ถูกผนวกเข้าเป็นส่วนหนึ่งของรัฐโปแลนด์สมัยแรก แต่ต่อมาก็แยกตัวออกไปเป็นดัชชีอิสระแต่ตกเข้ามาอยู่ภายใต้อิทธิพลของเยอรมนีมากขึ้นทุกขณะ ในที่สุดไซลีเชียก็ตกมาเป็นของราชบัลลังก์โบฮีเมีย ที่ผ่านต่อไปยังออสเตรียในปี ค.ศ. 1526 ไซลีเชียส่วนใหญ่ถูกพิชิตโดยปรัสเซียในปี ค.ศ. 1742 ที่ต่อมากลายเป็นส่วนหนึ่งของจักรวรรดิเยอรมัน ด้านตะวันออกสุดของไซลีเชียกลายเป็นส่วนหนึ่งของโปแลนด์หลังจากสงครามโลกครั้งที่หนึ่ง แต่ดินแดนส่วนใหญ่ได้รับคืนให้แก่โปแลนด์หลังสงครามโลกครั้งที่สอง ไซลีเชียส่วนที่เป็นของออสเตรียส่วนใหญ่ตกไปเป็นของเชโกสโลวาเกียหลังสงครามโลกครั้งที่หนึ่ง และในปัจจุบันอยู่ในเช็กเกีย

ประชาชนส่วนใหญ่ในไซลีเชียปัจจุบันพูดภาษาของประเทศที่ตั้งถิ่นฐาน (โปแลนด์, เช็ก, เยอรมัน) แม้ว่าจะยังมีภาษาไซลีเชียที่ยังเป็นภาษาอยู่และบางแหล่งถือกันว่าเป็นสาขาของภาษาโปแลนด์ โดยมีผู้ประกาศตนเองว่าพูดภาษาไซลีเชียอยู่ 60,000 คนในไซลีเชียเหนือ นอกจากนั้นก็ยังมีภาษาไซลีเชียเยอรมันหรือภาษาไซลีเชียใต้ (หรือกลุ่มภาษาเยอรมัน) แต่ก็เป็นภาษาที่ใกล้สูญ

## ดูเพิ่ม
* ประวัติศาสตร์ยุโรป 
* ราชอาณาจักรปรัสเซีย

## อ้างอิง

* 
* 
* 
* 
* 
* 
* 
* 

## แหล่งข้อมูลอื่น

* 
* Map of Silesia in 1763
* Old postcards from Silesian towns
* Photos from Silesian towns, villages and communities before 1946
* What is Silesia?

หมวดหมู่:ภูมิภาคในประวัติศาสตร์
หมวดหมู่:รัฐสิ้นสภาพในประเทศเยอรมนี
หมวดหมู่:รัฐสิ้นสภาพในประเทศเช็กเกีย
หมวดหมู่:รัฐสิ้นสภาพในประเทศโปแลนด์
หมวดหมู่:รัฐสิ้นสภาพในประเทศออสเตรีย
หมวดหมู่:ภูมิภาคในทวีปยุโรป
หมวดหมู่:ภูมิภาคที่ถูกแบ่งแยก
ที่ราบพันโนเนีย

right|thumb|300px |แผนที่แสดงที่ราบพันโนเนีย
**ที่ราบพันโนเนีย** หรือ **แอ่งคาร์เพเทียน** หรือ **แอ่งคาร์พาด** ( หรือ Carpathian Basin) เป็นที่ราบในยุโรปกลางที่เกิดขึ้นเมื่อทะเลพันโนเนียในสมัยไพลโอซีนเหือดแห้งลง ที่ราบแพนโนเนียเป็นธรณีสัณฐานที่เปลี่ยนแปลงของระบบเทือกเขาอัลไพน์ (Alpide belt) โดยมีแม่น้ำดานูบแบ่งที่ราบออกเป็นสองส่วน ที่ราบส่วนใหญ่ประกอบด้วยที่ราบฮังการีใหญ่ (Great Hungarian Plain) ทางตอนใต้และทางตะวันออก และที่ราบฮังการีน้อย (Little Hungarian Plain) ทางตะวันตกเฉียงเหนือ

## แหล่งข้อมูลอื่น
*Körös Regional Archaeological Project : Neolithic and Copper Age archaeology in the Pannonian plain

พนโนเนีย
หมวดหมู่:ภูมิภาคในทวีปยุโรป
หมวดหมู่:ภูมิศาสตร์เช็กเกีย
หมวดหมู่:ภูมิศาสตร์บอสเนียและเฮอร์เซโกวีนา
หมวดหมู่:ภูมิศาสตร์โครเอเชีย
หมวดหมู่:ภูมิศาสตร์ฮังการี
หมวดหมู่:ภูมิศาสตร์สโลวาเกีย
หมวดหมู่:ภูมิศาสตร์ออสเตรีย
หมวดหมู่:ภูมิศาสตร์โรมาเนีย
หมวดหมู่:ภูมิศาสตร์ยูเครน
หมวดหมู่:ภูมิศาสตร์เซอร์เบีย
แบร์รี ไวต์

**แบร์รี ไวต์** (; 12 กันยายน ค.ศ. 1944-4 กรกฎาคม ค.ศ. 2003) เป็นโปรดิวเซอร์ นักร้อง-นักแต่งเพลงชาวอเมริกัน

เขาเคยได้รับรางวัลแกรมมี่ 5 ครั้ง มีเสียงแบบเบสและภาพลักษณ์ในการร้องเพลงรัก ไวต์ประสบความสำเร็จที่สุดในคริสต์ทศวรรษ 1970 กับวงเดอะเลิฟอันลิมิเต็ดออร์เคสตรา เขามีเพลงฮิตในแนวดนตรีโซล ฟังก์ ดิสโก้ มียอดขายอัลบั้มหลายแผ่นเสียงทองคำและทองคำขาวทั้งอัลบั้มและซิงเกิล ที่รวมแล้วมียอดรวม 100 ล้านชุด

## อ้างอิง

หมวดหมู่:นักร้องอเมริกัน
หมวดหมู่:โปรดิวเซอร์เพลงชาวอเมริกัน
หมวดหมู่:ศิลปินสังกัดทเวนตีธ์เซนจูรีเรเคิดส์
หมวดหมู่:ศิลปินสังกัดเอ็มซีเอเรเคิดส์
หมวดหมู่:ศิลปินสังกัดเมอร์คิวรีเรเคิดส์
หมวดหมู่:ศิลปินสังกัดเอแอนด์เอ็มเรเคิดส์
หมวดหมู่:นักร้องเสียงเบส
หมวดหมู่:บุคคลจากรัฐเท็กซัส‎
รูเมอร์ส

***รูเมอร์ส*** () เป็นอัลบั้มที่ 11 ของกลุ่มศิลปินอังกฤษ/อเมริกัน ฟลีตวูดแม็ก ออกวางขายปี 1977 ถือเป็นอัลบั้มที่ 2 ของสมาชิกวงกลุ่มนี้ ประสบความสำเร็จหลังจากอัลบั้มในชื่อของวงเองชุด *Fleetwood Mac* ในปี 1975 และอัลบั้มนี้ได้จัดอันดับอยู่ในอันดับอัลบั้มเพลงทั่วโลกยอดขายสูงสุดตลอดกาล

ในปี 1978 *รูเมอร์ส* ได้รับรางวัลแกรมมี สาขาอัลบั้มแห่งปี และจากข้อมูลปี 2007 อัลบั้มนี้มียอดขายกว่า 40 ล้านชุดทั่วโลก และยังติดอยู่ในรายชื่ออัลบั้มที่ขายดีที่สุดตลอดกาลเป็นอันดับที่ 10 และนิตยสารโรลลิงสโตน ยังจัดอันดับให้อัลบั้มนี้ในอันดับ 25 ในหัวข้อ 500 อัลบั้มที่ยอดเยี่ยมที่สุดตลอดกาล

## อ้างอิง

หมวดหมู่:อัลบั้มเพลงในปี พ.ศ. 2520
หมวดหมู่:รางวัลแกรมมี สาขาอัลบั้มแห่งปี
หมวดหมู่:อัลบั้มเพลงในปี พ.ศ. 2521
หมวดหมู่:อัลบั้มเพลงของฟลีตวูดแม็ก
โอรีโอ

**โอรีโอ** () เป็นคุกกี้แซนด์วิชที่ประกอบด้วยคุกกี้ช็อกโกแลต 2 ชั้นและมีครีมวานิลลารสหวานอยู่ระหว่างกลาง ผลิตภัณฑ์ที่ขายอยู่ในสหรัฐในปัจจุบันผลิตโดยบริษัทย่อยชื่อนาบิสโก จากบริษัทมอนเดลีซ อินเตอร์เนชันแนล โอรีโอกลายเป็นคุกกี้ที่ขายดีที่สุดในสหรัฐตั้งแต่เปิดตัวครั้งแรกในปี พ.ศ. 2455

## การผลิต

การผลิตโอรีโอส่วนใหญ่ดำเนินการที่โรงงานเฮอร์ชีย์ในเมืองเฮอร์ชีย์ รัฐเพนซิลเวเนีย ในปี 2560 มีการผลิตคุกกี้โอรีโอมากกว่า 40,000 ล้านชิ้นต่อปีใน 18 ประเทศทั่วโลก คุกกี้โอรีโอสำหรับตลาด เอเชีย ผลิตในอินเดีย อินโดนีเซีย บาห์เรน และจีน คุกกี้โอรีโอสำหรับตลาด ยุโรป ผลิตใน สเปน และที่โรงงาน Cadbury ในสหราชอาณาจักร คุกกี้เหล่านี้ผลิตใน รัสเซีย (Mondelēz Rus) สำหรับผู้บริโภคใน ประเทศ CIS หลายแห่ง; และผลิตภัณฑ์ที่ขายในออสเตรเลีย ผลิตในอินโดนีเซีย จีน หรือบาห์เรน ขึ้นอยู่กับรสชาติ  รุ่นที่ผลิตในแคนาดา (จำหน่ายภายใต้แบรนด์ Christie's) ประกอบด้วย น้ำมันมะพร้าว แต่ ณ ปี 2566 รายการส่วนผสมมีน้ำมันพืชและน้ำมันปาล์มที่ปรับเปลี่ยน ซึ่งคล้ายกับคุกกี้ของอเมริกา การผลิตบิสกิตโอรีโอเริ่มขึ้นใน ปากีสถาน เมื่อต้นปี 2557 โดยร่วมมือกับ Mondelez International ของสหรัฐอเมริกาและ Continental Biscuits Limited (CBL) ของปากีสถาน ที่โรงงานผลิต CBL ใน Sukkur

### การคว่ำบาตรโอรีโอ

ในปี 2558 Mondelez ได้ประกาศการตัดสินใจปิดโรงงานบางแห่งในอเมริกาและ ย้ายฐานการผลิต ไปที่ เม็กซิโก ทำให้เกิด การคว่ำบาตรโอรีโอ ในปี 2559 หลังจากเริ่มการผลิตในเม็กซิโก AFL–CIO สนับสนุนการคว่ำบาตรและเผยแพร่คำแนะนำสำหรับผู้บริโภคเพื่อช่วยระบุว่าผลิตภัณฑ์ Mondelez ชนิดใดผลิตในเม็กซิโก

## หมายเหตุ

## อ้างอิง

## อ่านเพิ่ม
* 

## แหล่งข้อมูลอื่น

* 
* Additional history notes on Oreo cookies

หมวดหมู่:ผลิตภัณฑ์ของนาบิสโก
หมวดหมู่:ชื่อผลิตภัณฑ์ของคุกกี้
หมวดหมู่:อาหารอเมริกัน
หมวดหมู่:คุกกี้แซนด์วิช
ชาวไทยในติมอร์-เลสเต

**ชาวไทยในประเทศติมอร์-เลสเต** คือกลุ่มชาวไทยที่พำนักอยู่ในประเทศติมอร์-เลสเต โดยมีชุมชนชาวไทยในกรุงดิลี และเข้ามาประกอบธุรกิจขนาดย่อม เช่น ร้านอาหารไทย สปานวดแผนไทย และบางส่วนทำหน้าที่เป็นเจ้าหน้าที่ตำรวจไทยเข้ามาปฏิบัติภารกิจรักษาสันติภาพร่วมภายใต้องค์การสหประชาชาติจำนวนหนึ่งด้วย

ตั้งแต่ พ.ศ. 2550 มีชาวไทยที่อาศัยอยู่ในดิลีเมืองหลวงของประเทศติมอร์-เลสเต มีประมาณ 60 คน (ไม่รวมเจ้าหน้าที่ปฏิบัติภารกิจสันติภาพร่วมกับสหประชาชาติ อีกจำนวน 35 คน) ใน พ.ศ. 2551 มีคนไทยที่พำนักอยู่ในกรุงดิลี 49 คน และมีเจ้าหน้าที่ตำรวจไทยเข้ามาปฏิบัติภารกิจรักษาสันติภาพร่วมภายใต้องค์การสหประชาชาติอีกจำนวน 13 นาย ใน พ.ศ. 2560 มีชาวไทยอาศัยอยู่ในดิลีราว 40 คน

## อ้างอิง

ติมอร์-เลสเต
ติมอร์-เลสเต
ไทย